钦定古今图书集成/理学汇编/学行典/第196卷 > 黄玺
## 钦定古今图书集成/理学汇编/学行典/第196卷 > 黄玺

按《明外史孝义传》：“黄玺，字廷玺，馀姚人。兄伯震商十
年不归，玺出求之，经行万里，不得踪迹。最后至衡州，
祷南岳庙，梦神授以‘缠绵盗贼际，狼狈江汉行’二句，
一书生告之曰：‘此杜甫《舂陵行》诗也。舂陵今道州，曷
往寻之’？玺从其言。既至，无所遇。一日入厕，置伞道旁伯震适过之，曰：‘此吾乡之伞也’。循其柄而观，见有馀
姚黄廷玺记”六字，方疑骇。玺出问讯，则其兄也，遂奉
之以归。